ვიტორიას ბრძოლა
ვიტორიას ბრძოლა — ნახევარკუნძულის ომის უდიდესი ბრძოლა. გაიმართა 1813 წლის 21 ივნისს ესპანეთის ქალაქ ვიტორიასთან, ართურ უელსლის ხელმძღვანელობით ბრიტანეთ-ესპანეთ-პორტუგალიის გაერთიანებულ არმიასა და საფრანგეთის არმიას შორის, რომელსაც ხელმძღვანელობდნენ ჟოზეფ ბონაპარტი და მარშალი ჟან ბატისტ ჟურდანი. ბრძოლამ ბოლო მოუღო ფრანგების ხუთწლიან ბატონობას ესპანეთში.